מבוא לספר מלכים
הספר מלכים , עוסק בתולדות עם ישראל ומלכיו. חלוקת הספר לשני ספרים, מל"א ומל"ב, נעוץ בתרגומי המקרא העתיקים (וולגאטה/ תרגום השבעים)

ספר מלכים מתאר את תולדות עם ישראל למן עליית שלמה (970 לפסה"נ) עד סוף ימי יהויכין (561 לפסה"נ).

מבנה הספר:

1. סיפור מלכות שלמה – מל"א פרקים א' – י"א.

2. סיפור מלכויות יהודה וישראל- מל"א פרק י"ב – מל"ב פרק כ"ה

חורבן ישראל           חורבן יהודה                                        
                                           מל"ב י"ז               מל"ב כ"ה

3. רצח גדליה וגורל יהויכין לאחר מות נבוכנאצר- נספח לספר.
לספר מבנה אחיד המתגלה גם בדרך תיאורי ימי מלכותו של כל מלך: לפרשיות יש נוסחאות פתיחה וסיום קבועות, השוות בדרך כלל בתוכנן וסגנונן.

נוסחאות הפתיחה כוללות את:

א.  תאריך התחלת מלכותו של המלך על פי מניין שנות המלכות של המלך בממלכה האחרת.

ב.  גיל המלך בעלותו לשלטון.

ג.  שנות מלכותו.

ד. שם אמו של המלך (הגבירה) –רק אצל מלכי יהודה.

ה. הערכה קצרה על המלך על פי העקרונות הבאים:

אם "עשה הישר" או "עשה הרע" בעיני ה':                     אם עבדו בבמות בימיו או אם הסיר את הבמות

מלכי ישראל               מלכי יהודה

הערכה שלילית.     אם הלך/לא הלך בדרכי דוד.

נוסחאת הסיום כוללת: שם הספר שבו כתובים מעשי המלך בפירוט, מפעלי הבנייה של המלך או מלחמות בביטוי: וכל אשר עשה...", מקום קבורתו, "וימלוך ______ בנו תחתיו.."
ספר מלכים משתייך לסוג הספרותי שנקרא היסטוריוגרפיה – תיאור אירועים היסטוריים בניסיון להסביר את סיבתם.. הכותב בודק ובוחר על פי המקורות שלפניו את המאורעות הנראים לו חשובים ומתאר אותם מנקודת המבט שלו, על פי השקפת העולם שלו.
ההשקפה המקובלת על חוקרי המקרא היא שספר מלכים כתוב מנקודת מבט של היסטוריון משבט יהודה המתאר את ההיסטוריה ברוח ספר דברים להיסטוריון זה קוראים דויטרונומיסט.

להיסטוריון זה חשוב להעביר ארבעה עקרונות:

1. ריכוז הפולחן- מקום הפולחן היחיד הוא בית המקדש בירושלים: "המקום אשר בחרתי" (שימו לב!  בספר דברים לא נקבע המקום אלא רק בימי דוד)

2. אל מופשט- לאלוהים אין דמות לכן רק שמו שוכן בבית המקדש: "לשים שמי שם"
3. מונותאיזים- האמונה באל אחד. לישראל אל אחד אך עם ישראל מקבל שלעמים אחרים יש "אלוהים אחרים".
4. שכר ועונש וגמול צודק- אלוהי ישראל מנהיג את העולם ומכוון את ההיסטוריה על פי עקרונות ברורים של שכר ועונש. אם העם הולך בדרכי ה' – הוא מקבל שכר ולהפך.
תיאודיציה- הצדקת האל. במזרח הקדום מקובל לחשוב שמלחמות הן מלחמות האלים. לפי גישה זו חורבן ירושלים הוא הפסד של ה' במלחמה. ספר מלכים מתנגד לתפיסה זו ומביא תיאור שמצדיק את דרכי האל.
הקדמה לפרק י"א-  בפרקים א'-י' שלמה המלך מוצג באור חיובי, המחבר משבח את חוכמתו בתחומים שונים. נישואיו הרבים לנשים נוכריות נתפסים כנישואים דיפלומטים המחזקים את הממלכה. הממלכה מוצגת כמשגשגת (מצליחה) מבחינה כלכלית, מדינית ותרבותית.

אם זאת למרות עושרה של הממלכה, שלמה הטיל מיסים כבדים על העם.
פרקים י"א –י"ב עוסקים באירוע חשוב בתולדות עם ישראל והוא פילוג הממלכה.

עם ישראל התגבש במסגרת 12 שבטים. בתוך שנים עשר השבטים האלה היו שני שבטים דומיננטיים:

שבט יהודה- בדרום ושבט אפרים במרכז והצפון.

דוד שעלה לשלטון לאחר שאול היה משבט יהודה והוא איחד את כל הממלכה תחת שלטונו וקבע את עיר הבירה, את ירושלים- עיר בירה ניטראלית (לא שייכת לאף שבט)
בימי שלמה הייתה הממלכה מאוחדת, אך היו מתחים פנימיים שהביאו עם מות שלמה ועליית בנו רחבעם לשלטון לפילוג הממלכה.
